
	Comisia pentru buget, finanţe şi bănci

	
	Bucureşti,        

Nr. 22/338/05.10.2011


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind modificarea Legii nr.279/2010 privind aprobarea OUG nr.58/2010 privind modificarea şi completarea Legii nr.571/2003 privind Codul fiscal şi alte măsuri financiar-fiscale,  cu care comisia noastră a fost sesizată în fond cu adresa Biroului Permanent nr.PL.x 481 din  27 iunie 2011.
	VICEPREŞEDINTE,

Adrian Henorel Niţu

	Comisia pentru buget, finanţe şi bănci
	
	Bucureşti,    

Nr. 22/338/05.10.2011


RAPORT

asupra propunerii legislative privind modificarea Legii nr.279/2010 privind aprobarea OUG nr.58/2010 privind modificarea şi completarea Legii nr.571/2003 privind Codul fiscal şi alte măsuri financiar-fiscale
Cu adresa nr. PLx 481 din 27 iunie 2011, Biroul Permanent conform art.95  din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu propunerea legislativă privind modificarea Legii nr.279/2010 privind aprobarea OUG nr.58/2010 privind modificarea şi completarea Legii nr.571/2003 privind Codul fiscal şi alte măsuri financiar-fiscale.
Prezenta propunere legislativă are ca obiect de reglementare modificarea art. 140 alin. (1) din Legea nr. 571/2003 privind Codul fiscal, cu modificările şi completările ulterioare, în sensul exceptării de la plata TVA a achiziţionării de ambulanţe şi aparatură medicală.
La întocmirea raportului s-au avut în vedere avizele  Consiliului legislativ şi Comisiei juridice, de disciplină şi imunităţi.
Propunerea legislativă a fost respinsă de Senat în şedinţa din 22 iunie 2011.

Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
În raport de obiectul şi conţinutul său, propunerea legislativă face parte din categoria legilor ordinare.
La lucrările comisiei şi-au înregistrat prezenţa un număr de 25 deputaţi, din totalul de 33 membri ai comisiei.
La dezbaterea propunerii legislative a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Bogdan Drăgoi – secretar de stat la Ministerul Finanţelor Publice.
Raportul comisiei a fost adoptat cu majoritatea membrilor prezenţi la dezbatere. 

In urma dezbaterii propunerii legislative privind modificarea Legii nr.279/2010 privind aprobarea OUG nr.58/2010 privind modificarea şi completarea Legii nr.571/2003 privind Codul fiscal şi alte măsuri financiar-fiscale,  în şedinţa din data de 04.10.2011, comisia propune Plenului Camerei Deputaţilor respingerea acesteia deoarece măsurile propuse din prezenta iniţiativă legislativă contravine articolului 132 al Directivei 112/2006/CE privind sistemul comun al taxei pe valoarea adăugată, cu modificările şi completările ulterioare, care reprezintă principala componentă a acquis-ului comunitar în domeniul TVA.
	VICEPREŞEDINTE,

Adrian Henorel Niţu

	SECRETAR,

Nicolae Bud


Întocmit,

Consilier parlamentar Ene Giorgiana

